Diari Oficial de la Generalitat Valenciana


Sumari del DOGV 1109, del 18-07-1989 (1989/814548)

DECRET 98/1989, de 3 juliol, del Consell de la Generalitat Valenciana, pel qual s'accepta la cessió de la propietat, a títol gratuït d'uns terrenys de 9.451,495 m2 situat a Mislata, partida del Quint, realitzada per l'Ajuntament de Mislata.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/03/98/dof/vci/html**

### Dades del document

Número de DOGV
:   1109

Data del DOGV
:   18-07-1989

Secció del DOGV
:   DISPOSICIONS GENERALS

Número del document
:   1989/814548


Data del document
:   03-07-1989

Organisme emissor
:   Conselleria d'Economia i Hisenda

Tipus de document
:   Decret

Decret 98/1989, de 3 de juliol, del Consell de la Generalitat Valenciana, pel qual s'accepta la cessió de la propietat, a títol gratuït, d'uns terrenys de 9.451, 495 m2 situats a Mislata, Partida del Quint, realizada per l'Ajuntament de Mislata.  
L?Ajuntament de Mislata, en sessió realitzada el dia 23 de febrer de 1989, acordà la cessió gratuïta a la Generalitat Valenciana d'uns terrenys situats en la partida del Quint de Mislata, dels quals és propietari.  
La cessió es realitza amb la finalitat determinant que s'hi construesca un Centre de Formació Professional.  
A petició del Conseller de Cultura, Educació i Ciència, s'iniciaren els tràmits legals oportuns per a l?acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell de la Generalitat Valenciana l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 3 de juliol de 1989,  
DECRETE:  
Article primer  
S'accepta la cessió, a títol gratuït, realitzada per l?Ajuntament de Mislata, dels terrenys següents:  
- Camp de terra horta, en terme de Mislata, partida del Quint, reg de la sèquia de Mislata, de superfície aproximada sis fanecades i mitja, equivalents a 54 àrees i 2 centiàrees, en amidament recent cinquanta-tres àrees, vuitanta-dos centiàrees i trenta-nou decímetres i mig quadrats, equivalent a 5.382,395 metres quadrats.  
Confronta: nord, terres del Sr. Juan Aliena Rufes; sud, camí de Carro; est, terres de Mariano i Vicente Pallardó Pavia i de Carlos Barberà Laguarda; i oest, hereus de la Sra. Ma Luisa Huesca, enmig sèquia de reg.  
Inscrit en el Registre de la Propietat de València número 13, al Tom 252, llibre 47 de Mislata, foli 17, finca núm. 4.029.  
- Camp de quatre fanecades i tres quartons, equivalents a 39 àrees i 36 centiàrees d'horta a Mislata, partida del Quint.  
Confronta: nord, Luis Zarzo Valleres; sud, José María Romero Aznar; est, Carlos Barberà Laguarda; i oest, Carlos i Francisco Barberà Laguarda.  
Inscrita en el Registre de la Propietat de València núm. 13, al Tom 230, llibre 25 de Mislata, foli 108, finca núm. 639.  
Article segon  
Aquesta cessió gratuïta dels terrenys comporta el compromís, per part de la Generalitat Valenciana, de construir-hi un centre de Formació Professional.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 3 de juliol de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI